Skansenbrua ble bygget i forbindelse med byggingen av Dovrebanen, og avløste den gamle smalsporede brua som stod der tidligere. Over brua er det to spor, begge er elektrifiserte. Brua er konstruert av Joseph B. Strauss, som også var ansvarlig for den verdenskjente brua Golden Gate Bridge i San Francisco. Brua har en kontravekt opphengt i et stangparallellogram, samt motorer og tannhjul for å løfte og senke klaffen på brua.